Արքայազն Ջորջ

Քեմբրիջի արքայազն Ջորջ (անգլ.՝ Prince George of Cambridge in 2019 (cropped).jpg, ծնվ. հուլիսի 22, 2013(2013-07-22), Սբ. Մերի հիվանդանոց, Լոնդոն), Քեմբրիջի դուքս արքայազն Ուիլյամի և Քեմբրիջի դքսուհի Քեթրինի առաջնեկը։ Երրորդն է ժառանգելու բրիտանական գահը իր հայրական մեծ տատիկից՝ Էլիզաբեթ II-ից, իր հայրական պապիկից՝ Ուելսի արքայազն Չարլզից, և իր հորից հետո։


== Հայտարարություն ==
2012 թվականի դեկտեմբերի 3-ին Քլարենս հաուսը հայտարարեց, որ Քեմբրիջի դուքսն ու դքսուհին սպասում են իրենց առաջնեկին։
Հայտարությունն արվել է հղիության 12 շաբաթը չլրացած, այսինքն` ավելի շուտ, քան ավանդաբար արվում է, քանի որ դքսուհին հիվանդանոց էր այցելել հղիության փսխման պատճառով։
Մինչ ծնունդը կարծիք կար, որ այս իրադարձությունը կնպաստի Բրիտանիայի ազգային տնտեսությանը և կապահովեր կենտրոնացում ազգային հպարտության վրա։
Ուելսցի երգահան Փոլ Մելորը, ով հեղինակել էր "Ubi Caritas et Amor" երգը Արքայազն Ուիլյամի և Քեթրին Միդլթոնի հարսանիքի համար, հեղինակեց մի օրորոցային, որ կոչվում է "Sleep On", իսկ խոսքերի հեղինակն է իռլանդացի երգահան Բրենդան Գրահամը։ Այն ձայնագրվեց նորզելանդացի սոպրանո Հայլի Ուեստերնայի կողմից, որպես նվեր մանկիկին
Հուշադրամներ հատվեցին Բրիտանիայի թագավորական դրամահատարանում, Կանադայի թագավորական դրամահատարանում, Ավստրալիայի թագավորական դրամահատարանում,․ առաջին անգամ էր թագավորական ծնունդը նշվում այդ կերպ։


== Ծնունդ ==

Դքսուհին ընդունվել է Լոնդոնի Սուրբ Մարիամ հիվանդանոց 2013 թվականի հուլիսի 22-ին։
Երեխան ծնվել է նույն օրը ժամը 16։24 Բրիտանիայի ժամանակով։
Սա պատմության մեջ երկրորդ դեպքն էր նշում, երբ Բրիտանիայի գահի երեք ուղղակի ժառանգները ապրում են նույն ժամանակահատվածում։ Վերջին անգամ սա տեղի էր ունեցել 1894 և 1901 թվականների ընթացքում՝ Վիկտորիա թագուհու թագավորման ժամանակ։


== Կենսագրություն ==
Արքայազն Ջորջը կնքվեց հոկտեմբերի 23-ին արքեպիսկոպոս Ջասթին Ուելբի կողմից Սուրբ Հովհաննես Պալատի թագավորական եկեղեցում։

 Արարողության ժամանակ օգտագործվել է նույն կնքավազանը, որն օգտագործվել է Վիկտորիա թագուհու Արքայադուստր Վիկտորիայի համար, իսկը ջուրը բերվել էր Հորդանան գետից։ Թագավորական դրմահատարանը հատեց հուշադրամներ այս առիթով․ առաջին անգամ Բրտանիայի պատմության մեջ դրամ հատվեց քրիստոնեացման իրադարձության առիթով։
2016 թվականի հունվարին Ջորջը սկսեց հաճախել Ուեստրաս Մոնտեսորի դպրոց-մանկապարտեզը։ Իսկ ապրիլին նա լուսանկարվեց փոստային նամականիշների համար իր հայրիկի և պապիկի հետ։ Ապրիլի 22-ին Ջորջն առաջին անգամ հանդիպեց Միացյալ նահանգների նախագահ Բարաք Օբամայի հետ Նա նկարվեց այն ճոճվող ձիուկի հետ, որն Օբաման էր իրեն նվիրել, երբ ծնվել էր։


== Արքայազն Ջորջի ազդեցություն ==
Արքայազն Ջորջի ազդեցությունը, հայտնի է նաև որպես թագավորական մանկիկի ազդեցությունը, միտում է, որով Արքայազն Ջորջն ունի բիզնեսում և փոփ արվեստում, ինչպես իր մայրիկը՝ Քեյթ Միդլթոնը։
Հագուստեղենը և ապրանքները, որոնք նշվում են, որ օգտագործում է Արքայազն Ջորջը ավելի լավ են վաճառվում, քան առաջ։
Այս ազդեցությունը նկատվել է 2014 թվականի ապրիլին Նոր Զելանդիայում և Ավստրիալիայում տեղի ունեցող շրջագայության ժամանակ, և շատ գործարարներ փորձում են օգտագործել այս ազդեցությունը իրենց բիզնեսի օգտին։ 2006 թվականին նրա խալաթը վաճառվեց, այն բանից հետո, երբ նա երևաց այն իր հագին։


== Տիտղոս և կոչում ==
Արքայազն Ջորջի պաշտոնական կոչումն է «Ձերդ գերազանցություն Քեմբրիջի Արքայազն Ջորջ»։
Մինչ իր անունը հայտարարվում էր, իր ծնունդից երկու օր անց, նա արդեն կոչվում էր Բրիտանիայի արքայազն՝ «Ձերդ Գերազանցություն» կոչումով, որը տրվել է իր նախապապ Ջորջ 5-րդի կողմից 1917 թվականին, և որը տրվել է Ուելսի Արքայազնի ավագ որդուն։ Այսուհետ այն բոլոր արքայազներն ու արքայադստրերը, որոնք ծնվել են Միացյալ Թագավորությունների թագավորական դքսություններում՝ կրում են իրենց ծնողների կոչումները։


== Ծանոթագրություններ ==